
Betegtájékoztató: Információk a felhasználó számára
Flixonase szuszpenziós orrspray

flutikazon‑propionát

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához vagy gyógyszerészéhez.

· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.
A betegtájékoztató tartalma:

1.
Milyen típusú gyógyszer a Flixonase szuszpenziós orrspray (továbbiakban Flixonase orrspray) és milyen betegségek esetén alkalmazható?

2.
Tudnivalók a Flixonase orrspray alkalmazása előtt

3.
Hogyan kell alkalmazni a Flixonase orrsprayt?

4.
Lehetséges mellékhatások

5.
Hogyan kell a Flixonase orrsprayt tárolni?

6.
A csomagolás tartalma és egyéb információk
1.
Milyen típusú gyógyszer a Flixonase orrspray és milyen betegségek esetén alkalmazható?

A Flixonase orrspray a flutikazon‑propionát nevű hatóanyagot tartalmazza. A flutikazon‑propionát az úgynevezett szteroidok (másnéven kortikoszteroidok) csoportjába tartozik.

· A szteroidoknak gyulladáscsökkentő hatása van. 

· Csökkentik a duzzanatot és az irritációt az orrban. 

· Ezáltal enyhítik a viszketés, tüsszögés, orrdugulás vagy orrfolyás tüneteit.

A Flixonase orrsprayt:
· a szezonális allergia, például szénanátha okozta orrnyálkahártya‑gyulladás (rinitisz),

· az egész évben tartó (perenniális) allergiák, például állatok kiváltotta allergiák okozta orrnyálkahártya‑gyulladás (rinitisz) megelőzésére és kezelésére használják,
· A Flixonase orrspray alkalmazható az orrjáratokban kialakuló kis kinövések (polipok) okozta tünetek kezelésére is.

2.
Tudnivalók a Flixonase orrspray alkalmazása előtt

Ne alkalmazza a Flixonase orrsprayt: 
· ha allergiás a flutikazon‑propionátra vagy a gyógyszer (6. pontban felsorolt) egyéb összetevőjére.
Figyelmeztetések és óvintézkedések
A Flixonase orrspray alkalmazása előtt beszéljen kezelőorvosával vagy gyógyszerészével.
Tájékoztassa kezelőorvosát:
· ha valaha is orrműtéten esett át,
· ha fertőzés van az orrában,
· ha tudomása van arról, hogy csökkent vagy elégtelen a mellékvese‑működése (Addison‑kór).
Forduljon kezelőorvosához, amennyiben homályos látás vagy egyéb látászavar jelentkezik.
Vigyázzon, hogy a Flixonase orrspray ne kerüljön a szemébe!
Gyermekek és serdülők

4 év feletti gyermekeknek és serdülőknek csak az allergiás tünetek kezelésére és megelőzésére adható. A Flixonase orrspray 4 éves kor alatti gyermekeknek nem adható!

Orrpolipok kezelésére gyermekeknek és serdülőknek (18 év alatt) nem adható!

Egyéb gyógyszerek és a Flixonase orrspray
Feltétlenül tájékoztassa kezelőorvosát a jelenleg vagy nemrégiben szedett/alkalmazott, valamint szedni/alkalmazni tervezett egyéb gyógyszereiről, beleértve a vény nélkül kapható gyógyszereket, köztük a gyógynövény-készítményeket is.

Egyes gyógyszerek fokozhatják a Flixonase orrspray hatásait, és lehet, hogy kezelőorvosa fokozott figyelemmel fogja követni az Ön állapotát, ha ilyen gyógyszereket szed (ideértve a HIV kezelésére szolgáló egyes gyógyszereket: ritonavir, kobicisztát).
Mielőtt gyógyszerét elkezdi szedni, tájékoztassa kezelőorvosát vagy gyógyszerészét, ha:

· hosszú ideig szteroidokkal kezelték, szájon át vagy injekció formájában.
· gombás fertőzések kezelésére szolgáló gyógyszert szed (pl. ketokonazol).
A Flixonase orrspray egyidejű alkalmazása étellel vagy itallal
A Flixonase orrspray a nap folyamán bármikor, étkezés közben vagy attól függetlenül is alkalmazható.
Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.
A készítmény hatásai a gépjárművezetéshez és a gépek kezeléséhez szükséges képességekre

Nem valószínű, hogy a Flixonase orrspray befolyásolná a gépjárművezetéshez vagy a gépek kezeléséhez szükséges képességeket.

A Flixonase orrspray benzalkónium-kloridot tartalmaz.

Ez a gyógyszer 0,02 mg benzalkónium-kloridot tartalmaz adagonként. 
A benzalkónium-klorid irritációt vagy duzzanatot okozhat az orrban, különösen hosszan tartó alkalmazás esetén.
3.
Hogyan kell alkalmazni a Flixonase orrsprayt?

A gyógyszert mindig a kezelőorvosa által elmondottaknak megfelelően alkalmazza. Ne lépje túl az ajánlott adagot. Amennyiben nem biztos az adagolást illetően, kérdezze meg kezelőorvosát vagy gyógyszerészét.

· Csak az orrában alkalmazza a készítményt!
· Vigyázzon, hogy a Flixonase orrspray ne kerüljön a szemébe!
· A gyógyszer hatása nem azonnal jelentkezik, ezért folytassa használatát akkor is, ha nem érez azonnal javulást! Addig használja a Flixonase orrsprayt, amíg kezelőorvosa mondta. Csak a kezelőorvos tanácsára fejezze be a kezelést. (lásd még a „Ha idő előtt abbahagyja a Flixonase orrspray alkalmazását” című részt.)
· Minden nap használja az orrsprayt!
Allergia okozta orrnyálkahártya-gyulladás (rinitisz) kezelése
Felnőttek és 12 éves vagy idősebb gyermekek és serdülők
· A javasolt kezdő adag 2 befújás mindkét orrnyílásba naponta egyszer, lehetőleg reggel. 

· Szokásos körülmények között a legtöbb, amit alkalmazhat 4-4 befújás (2×2 befújás mindkét orrnyílásba reggel és este) 24 óra alatt.

· Amint jobban van, kezelőorvosa csökkentheti az adagot: egy‑egy befújás mindkét orrnyílásba naponta egyszer. 

· Ha tünetei ezt követően rosszabbodnának, vissza lehet térni a magasabb kezdő adagra.

4–11 éves korú gyermekek
· A javasolt kezdő adag egy-egy befújás mindkét orrnyílásba, naponta egyszer, lehetőleg reggel.

· Szokásos körülmények között a legtöbb, amit alkalmazhat 2-2 befújás (2×1 fújás mindkét orrnyílásba) 24 óra alatt.

Orrpolipok kezelésére
Felnőttek
· A javasolt kezdő adag 2 befújás mindkét orrnyílásba naponta kétszer (reggel és este) 1‑2 hónapon át, amíg jobban lesz. A legnagyobb napi adag nem haladhatja meg a napi 4 befújást mindkét orrnyílásba.

· Ezt követően a fenntartó adag rendszerint 2 befújás mindkét orrnyílásba napi egyszer, 3 hónapon át.

Amikor tartósan nagyobb Flixonase orrspray adagokkal kezelik, ez befolyásolhatja az Ön mellékvese‑működését. Bizonyos helyzetekben további, kiegészítő szteroid‑kezelésre lehet szüksége, ilyenek a:

· túlzottan stresszes időszakok.
· súlyos baleset vagy sérülés miatti kórházi kezelés.
· műtét előtt.

Kezelőorvosa kiegészítő szteroid‑terápiában részesítheti, tabletta vagy injekció formájában.

Az orrspray előkészítése

Minden spray védőkupakkal van ellátva, ami védi és tisztán tartja az adagolópumpát (orrpumpát). Használat előtt ne felejtse el ezt levenni! 

Egy új spray (vagy amit néhány napig nem használtak) nem biztos, hogy működik elsőre. Be kell „indítani” a sprayt, ezért pumpálja fel néhányszor, míg finom permet nem képződik.

1. Fogja meg az üveget a képen látható módon. Ügyeljen arra, hogy ne maga felé tartsa.

2. Mutató és középső ujját az orrpumpa vállrészére, annak két oldalára helyezze, hüvelykujját pedig az üveg aljára.

3. A hüvelykujját tartsa helyben, és ujjait lenyomva pumpálja fel a sprayt.

· Ha a spray nem működik, és úgy gondolja, hogy eltömődött, meg kell tisztítania. Olvassa el „Az orrspray tisztítása” c. részt. 
· Soha ne próbálja meg tűvel vagy más éles tárggyal megszüntetni az eltömődést vagy megnagyobbítani az orrpumpa nyílását, mert ezzel károsítja a spray működését.

Az orrspray használata

1.
Rázza fel az üveget, és vegye le a védőkupakot.

2.
Finoman fújja ki az orrát.

3.
Az ujjával zárja el az egyik orrlyukát, ahogy a képen látható, és tegye az orrpumpát a másik orrlyukába. Kissé hajtsa előre a fejét, hogy az üveg függőleges helyzetben legyen. Tartsa az üveget a képen látható módon.
4. Lassan vegyen levegőt a nyitott orrlyukán keresztül, és közben erősen nyomja le ujjaival az orrpumpa vállrészét. Így finom permetet fúj az orrnyílásba.

5. Lélegezzen ki a száján keresztül!

6. Ismételje meg a 4. lépést, hogy egy második befújást is adagoljon ugyanabba az orrlyukába.

7. Vegye ki az orrpumpát ebből az orrnyílásból és lélegezzen ki a száján keresztül. 

8. Ismételje meg a 3.‑5. lépést a másik orrnyílás esetében is.

9. A spray használata után tiszta törlőkendővel gondosan törölgesse meg az orrpumpát, és tegye vissza a védőkupakot.

Az orrspray tisztítása
[image: image3.emf]A sprayt legalább hetenként egyszer tisztítsa meg, vagy akár gyakrabban, ha eltömődik.
1. Vegye le a védőkupakot, hüvelykujjával és mutatóujjával finoman benyomva a kupak recézett oldalait, és húzza felfelé. Ne próbálja lecsavarni.

2. Húzza felfelé a fehér vállrészt és vegye le az orrpumpát. 

3. Tegye az orrpumpát és a védőkupakot meleg vízbe és áztassa néhány percig.

4. Majd folyó csapvíz alatt öblítse át.

5. Rázza ki a maradék vizet, majd meleg helyen hagyja megszáradni.

6. Illessze vissza az orrpumpát a helyére.

7. Pumpálja fel a sprayt „Az orrspray előkészítése” c. fejezetben leírt módon.

Ha elfelejtette alkalmazni a Flixonase orrsprayt 
Ha kimaradt egy adag, az előírt időpontban alkalmazza a következő adagot. 

Ne használjon kétszeres adagot a kihagyott adag pótlására!
Ha az előírtnál több Flixonase orrsprayt alkalmazott 
Ha az előírtnál többet adagolt, mondja el kezelőorvosának.

Ha idő előtt abbahagyja a Flixonase orrspray alkalmazását 

Ne hagyja abba a kezelést, akkor sem, ha jobban érzi magát, hacsak a kezelőorvos nem mondja, hogy fejezze be. Ha abbahagyja a kezelést, a tünetek kiújulhatnak.

Az orrspray alkalmazása allergiás rinitiszben

Három-négy napot is igénybe vehet, amíg a Flixonase orrspray teljes mértékben kifejti a hatását, és fontos, hogy a gyógyszert rendszeresen alkalmazza.
Az orrspray alkalmazása orrpolip kezelésére

Több hetet is igénybe vehet, amíg a Flixonase orrspray teljes mértékben kifejti hatását, és fontos, hogy a gyógyszert rendszeresen alkalmazza.

Ha bármilyen további kérdése van a készítmény alkalmazásával kapcsolatban, kérdezze kezelőorvosát vagy gyógyszerészét.

4.
Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek. 
Ezzel a gyógyszerrel kapcsolatban a következő mellékhatások fordulhatnak elő: 

Közvetlenül az orrspray alkalmazása után

· Tüsszöghet egy kicsit, de ez hamar elmúlik.

Azonnal értesítse kezelőorvosát, ha az alábbi mellékhatások közül bármelyiket tapasztalja:

Nagyon gyakori (10 betegből több mint 1‑nél jelentkezhet):
· Orrvérzés.

Gyakori (10 betegből legfeljebb 1‑nél jelentkezhet):
· Fejfájás.

· Kellemetlen íz érzése. 

· Kellemetlen szag érzése.

· Az orr vagy a torok szárazsága, érzékenysége.
Ritka (1000 betegből legfeljebb 1-nél jelentkezhet):
· Homályos látás.
Nagyon ritka (10 000 betegből legfeljebb 1‑nél jelentkezhet):
· Szemproblémák, mint fájdalom, a szemlencsék homályosodása (szürkehályog), fokozott szembelnyomás, amely látászavart okoz (zöldhályog).

· Súlyos allergiás reakciók – tünetei lehetnek a bőrkiütés vagy bőrpír, az arc, a száj, a nyelv vagy a torok duzzanata, nyelés nehezítettsége, légszomj, zihálás, köhögés, gyengeségérzet, kábultság (amely összeeséshez vagy eszméletvesztéshez vezet). Ha ilyen tünetet észlel, haladéktalanul értesítse kezelőorvosát – sürgős orvosi beavatkozásra lehet szüksége! Hagyja abba a Flixonase orrspray alkalmazását.
· Apró lyukak (perforációk) az orrüregeket elválasztó orrsövényben.

Nem ismert (a rendelkezésre álló adatokból nem állapítható meg):
· Sebek az orrban.

A kezelés nagyon ritkán hátrányosan befolyásolhatja a természetes szteroidtermelést a szervezetben. Ennek nagyobb a valószínűsége, amikor nagy adagokat, hosszú időn keresztül alkalmaz. Kezelőorvosa segít ezt megelőzni azzal, hogy a legkisebb olyan adagban rendeli a szteroidot, amellyel még megfelelően enyhíthetők a tünetek. Gyermekeknél ez a mellékhatás ritkán a növekedés lelassulását okozhatja, ezért a hosszú időn keresztül ilyen kezelésben részesülő gyermekek testmagasságát a kezelőorvos rendszeresen ellenőrizni fogja. 

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.
5.
Hogyan kell a Flixonase orrsprayt tárolni?

· A gyógyszer gyermekektől elzárva tartandó! 
· Legfeljebb 30°C‑on tárolandó.
· A címkén és a dobozon feltüntetett lejárati idő (Felhasználható:/EXP) után ne alkalmazza ezt a gyógyszert. A lejárati idő az adott hónap utolsó napjára vonatkozik. 

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6.
A csomagolás tartalma és egyéb információk
Mit tartalmaz a Flixonase orrspray?
· A készítmény hatóanyaga a flutikazon‑propionát. Egy adag 50 mikrogramm flutikazon‑propionátot tartalmaz.
· Egyéb összetevők: poliszorbát 80, mikrokristályos cellulóz, kroszkarmellóz‑nátrium, vízmentes glükóz, hígított sósav, tisztított víz és tartósítószerek (benzalkónium‑klorid és fenil‑etil‑alkohol). Ezekre az összetevőkre azért van szükség, hogy stabil szuszpenzió készüljön, amely nem válik szét.

Milyen a Flixonase orrspray külleme és mit tartalmaz a csomagolás?
16 gramm (120 adag) fehér, átlátszatlan, idegen látható részecskéktől mentes szuszpenzió, védőkupakkal lezárt és adagoló pumpával, illetve adagolást biztosító feltéttel ellátott I. típusú barna üvegben.
1 üveg dobozban.
A forgalomba hozatali engedély jogosultja

